Document ID: /roh_data/filtered/Billingualer_Corpus_interleaved-de-rm.jsonl.gz/1750

This is a text translated from German to Rumantsch Grischun.
Regierungsmitteilung vom 25. März 2010

Im Kanton Graubünden ist die gesetzliche Grundlage zum Start des neuen Programms zur Brustkrebsfrüherkennung geschaffen worden. Die Bündner Regierung hat an ihrer letzten Sitzung die entsprechende Teilrevision des Gesetzes über die Krankenversicherung und Prämienverbilligung auf den 1. April 2010 in Kraft gesetzt. Ausserdem hat sie sich mit Vernehmlassungen an den Bund befasst und ihre Stellungnahmen zur Abschaffung der Fahrradnummer, zur Neuregelung des Vorsorgeausgleichs bei Scheidungen sowie zur Anpassung des Umweltschutzgesetzes ausgearbeitet.

Gesetzliche Grundlage für Programm zur Brustkrebsfrüherkennung in Graubünden in Kraft gesetzt

Der Kanton Graubünden hat die gesetzliche Grundlage zur Durchführung eines Programms zur Brustkrebsfrüherkennung geschaffen. Die Bündner Regierung hat die entsprechende Teilrevision des Gesetzes über die Krankenversicherung und Prämienverbilligung auf den 1. April 2010 in Kraft gesetzt. Der Grosse Rat hatte der Teilrevision am 27. August 2009 zugestimmt. Die Referendumsfrist ist am 9. Dezember 2009 unbenutzt abgelaufen.

Geplant ist, einer Organisation einen Leistungsauftrag zur Durchführung des sogenannten Mammographie-Screening-Programms im Kanton zu erteilen. Für die Vergabe dieses Auftrags ist eine öffentliche Ausschreibung vorgesehen. Dabei muss die Organisation einen vordefinierten Aufgabenkatalog erfüllen und die Vorgaben des Bundes einhalten. Ziel ist es, Ende 2010 mit dem Programm starten zu können. Zielgruppe für das Mammographie-Screening sind Frauen im Alter von 50 bis 69 Jahren, weil dann das Risiko, an Brustkrebs zu erkranken, am höchsten ist. Um eine hohe Beteiligung zu erreichen, sieht die Regierung vor, dass in Nord- und Südbünden mindestens je ein Radiologie-Institut Screening-Mammographien anbietet.

Regierung gegen Abschaffung der Fahrradnummer

Die Bündner Regierung spricht sich gegen den Vorschlag aus, das Haftpflichtversicherungsobligatorium für Fahrräder abzuschaffen. Wie die Regierung in ihrer Vernehmlassungsantwort zur Parlamentarischen Initiative "Abschaffung der Fahrradnummer" ausführt, ist sie der Meinung, dass sich das heutige System mit der Velovignette sehr bewährt hat.

Die heutige Vignette kostet fünf Franken und deckt Personen- und Sachschäden bei einem Unfall bis zu einer Summe von zwei Millionen Franken. Zurzeit sind die Fahrradunfälle in den Privathaftpflichtverträgen nicht eingeschlossen. Bei der Abschaffung der Vignettenpflicht müssten die Privathaftpflichtversicherungen das Fahrradrisiko neu in ihre Deckungen aufnehmen, was zu einer nicht unerheblichen Prämienerhöhung führen dürfte. Damit ist nach Ansicht der Regierung eine Versicherungslücke vorprogrammiert, da sich nicht alle sozial schlechter gestellten Personen eine private Haftpflichtversicherung leisten können und trotzdem Rad fahren.

Regierung mit geplanter Neuregelung des Vorsorgeausgleichs bei Scheidungen einverstanden

Die Bündner Regierung beurteilt die vom Bund vorgeschlagene Neuregelung des Vorsorgeausgleichs bei Scheidungen als sachgerecht und praktikabel. Mit den Anpassungen will der Bund namentlich eine bessere Absicherung von Ehepaaren erreichen, die sich erst nach Eintritt eines Vorsorgefalls scheiden lassen.

Wie die Regierung in ihrer Vernehmlassungsantwort zur vorgesehenen Revision des Schweizerischen Zivilgesetzbuches festhält, führt das geltende Recht zu teilweise unbefriedigenden Ergebnissen, namentlich was den Vorsorgeausgleich oder das Abweichen vom Grundsatz der hälftigen Teilung anbelangt. Die Vorlage schafft in diesem Zusammenhang Klarheit und gibt den Gerichten und Parteien mehr Spielraum, um sachgerechte Lösungen zu finden.

Regierung verlangt praktikable und massvolle Umsetzung der Aarhus-Konvention

Die vom Bund geplante Genehmigung und Änderung der Aarhus-Konvention und die entsprechende Anpassung des Umweltschutzgesetzes stossen bei der Bündner Regierung auf Skepsis. Sie fordert eine praktikable und massvolle Umsetzung.

Nach dem Willen des Bundesrats soll die Schweiz dem Übereinkommen vom 25. Juni 1998 über den Zugang zu Informationen, die Öffentlichkeitsbeteiligung an Entscheidungsverfahren und den Zugang zu Gerichten in Umweltangelegenheiten (Aarhus-Konvention) beitreten. Dies bedingt Anpassungen im Umweltschutzgesetz. Zudem müssten die Kantone das Recht auf Zugang zu Umweltinformationen gewähren.

Wie die Regierung in ihrer Vernehmlassungsantwort schreibt, werden damit die Kantone und Gemeinden verpflichtet, eine entsprechende Öffnung im Bereich der Umweltinformationen vorzusehen. Dabei müssen Kantone wie Graubünden, die kein allgemeines Öffentlichkeitsgesetz kennen, mit einigem Mehraufwand rechnen. Wenn die Kantone verpflichtet werden sollen, in diesem Bereich und beim Zugang zu den Gerichten gesetzgeberisch tätig zu werden, so ist unbedingt danach zu trachten, dass einfache, praktikable und vernünftige Lösungen getroffen werden. Der Meinung der Regierung nach gilt es, dass der Bund den ihm zustehenden Spielraum im Sinne einer massvollen Umsetzung der Konvention ausnutzt. Dabei ist der ursprüngliche Zweck der Aarhus-Konvention im Auge zu behalten und nicht eine weitere Gewichtung von sektoriellen Aspekten bei Projekten und Vorhaben.

Aus Gemeinden und Regionen

Seewis i. P.:

Die an den Gemeindeversammlungen vom 17. September 2009 und 26. Februar 2010 beschlossenen Teilrevisionen der Verfassung der Gemeinde Seewis i. P. werden genehmigt.

Val Müstair:

Das Projekt der Gemeinde Val Müstair für die Verbauung der Val da l'Archa Gronda wird genehmigt und mit einem Kantonsbeitrag von 165'000 Franken unterstützt.

Arosa:

Die Teilrevision der Ortsplanung der Gemeinde Arosa vom 29. November 2009 wird genehmigt.

Mastrils:

Die am 20. November 2009 beschlossene Teilrevision der Ortsplanung der Gemeinde Mastrils wird genehmigt.

Kantonsbeiträge an verschiedene Institutionen

Alters- und Pflegeheim "da casa val lumnezia" in Vella:

Das Bauprojekt zum Ersatzneubau des Alters- und Pflegeheims "da casa val lumnezia" in Vella mit maximal 58 subventionsberechtigten Pflegebetten wird genehmigt. Der Trägerschaft wird unter dem Vorbehalt der Sicherstellung der Restfinanzierung ein Kantonsbeitrag von maximal 7'000'000 Franken zugesichert.

Reka-Feriendorf Bergün:

Der Genossenschaft Schweizer Reisekasse (Reka) wird unter dem Vorbehalt der geregelten Gesamtfinanzierung an die Erweiterung und Sanierung des Reka-Feriendorfs Bergün ein Darlehen im Rahmen der Neuen Regionalpolitik des Bundes von 1'190'000 Franken sowie ein Kantonsbeitrag von 200'324 Franken gewährt.

Denkmalpflege:

Der Kanton beteiligt sich mit insgesamt 961'300 Franken an verschiedenen Denkmalpflege-Projekten. Unterstützt werden die Restaurierungsarbeiten an der Evangelischen Kirche in Andeer, Clugin, die Gesamtrestaurierung des Wohnhauses Chesa Fontana und Chesa Gabriel in Bergün/Bravuogn, die Aussenrestaurierung und Instandsetzung des Sichtbetons der Katholischen Kirche Heiligkreuz in Chur, die Aussenrestaurierung des früheren Pferdestalls der "Casa di Sotto" in Mesocco, die Gesamtrestaurierung und Erneuerung des Steinplattendachs der "Cà d'Santi" in Soazza, die Steinplattendach- und Fassadenrenovation des ehemaligen Sporthotels in Splügen sowie die Restaurierungs-Etappe 2010 am Kloster St. Johann in Val Müstair.

Strassenprojekte

Die Regierung hat insgesamt 11'332'000 Franken für den Bau und die Sanierung der folgenden Strassenabschnitte bewilligt:

- Averserstrasse: Baumeisterarbeiten Am Bach – Juppa

- Domleschgerstrasse: Baumeisterarbeiten Rodels innerorts

- Julierstrasse: Baumeisterarbeiten Umfahrung Silvaplana

- Lugnezerstrasse: Baumeisterarbeiten Val Miedra – Vrin Mons

- Oberalpstrasse: Baumeisterarbeiten Schluein – Rueun

- Obersaxenstrasse: Baumeisterarbeiten Flonderwald

- Schinstrasse: Baumeisterarbeiten Solis – Alvascheintunnel

Gremium: Regierung

Quelle: dt Standeskanzlei Graubünden

25.03.2010
Communicaziun da la regenza dals 25 da mars 2010

En il chantun Grischun è vegnida creada la basa legala per lantschar il nov program per diagnostitgar a temp il cancer dal sain. A chaschun da sia ultima sesida ha la regenza grischuna mess en vigur per il 1. d'avrigl 2010 la revisiun parziala correspundenta da la lescha davart l'assicuranza da malsauns e la reducziun da las premias. Ultra da quai è ella sa fatschentada cun consultaziuns a la confederaziun ed ha elavurà sias posiziuns tar l'aboliziun dal numer dal velo, tar la nova regulaziun da la cumpensaziun da la prevenziun en cas da divorzi sco er tar l'adattaziun da la lescha davart la protecziun da l'ambient.

Mess en vigur la basa legala dal program per la diagnosa tempriva dal cancer dal sain en il Grischun

Il chantun Grischun ha creà la basa legala per realisar in program per diagnostitgar a temp il cancer dal sain. La regenza grischuna ha mess en vigur per il 1. d'avrigl 2010 la revisiun parziala correspundenta da la lescha davart l'assicuranza da malsauns e la reducziun da las premias. Il cussegl grond aveva approvà la revisiun parziala ils 27 d'avust 2009. Il termin da referendum è scadì ils 9 da december 2009; entaifer quest termin n'èn vegnids inoltrads nagins referendums.

Igl è planisà da surdar ad in'organisaziun ina incarica da prestaziun per realisar en il chantun l'uschenumnà program da screenings mammografics. Per surdar questa incarica è previsa ina publicaziun uffiziala. L'organisaziun respectiva sto ademplir in catalog d'incumbensas predefinì e sto observar las prescripziuns da la confederaziun. La finamira è quella da pudair lantschar il program la fin da l'onn 2010. La gruppa en mira dals screenings mammografics èn dunnas en la vegliadetgna da 50 fin 69 onns, perquai ch'il privel da survegnir cancer dal sain è il pli grond en questa vegliadetgna. Per cuntanscher ina gronda participaziun prevesa la regenza che mintgamai almain in institut da radiologia porschia screenings mammografics en il Grischun dal nord ed en il Grischun dal sid.

La regenza è cunter l'aboliziun dal numer dal velo

La regenza grischuna è cunter la proposta d'abolir l'assicuranza da responsabladad obligatorica per velos. Sco che la regenza explitgescha en sia resposta da consultaziun a l'iniziativa parlamentara "Aboliziun dal numer dal velo", è ella da l'opiniun ch'il sistem actual cun la vignetta da velo saja sa cumprovà fitg bain.

La vignetta actuala custa 5 francs e cuvra – en cas d'in accident – donns da persunas e da chaussas fin ad ina summa da 2 milliuns francs. Actualmain na cumpiglian ils contracts da responsabladad privata betg ils accidents da velo. Sche la vignetta obligatorica vegniss abolida, stuessan las assicuranzas privatas da responsabladad integrar la ristga da velos en lur garanzia, uschia che las premias dastgassan s'augmentar considerablamain. Tenor l'avis da la regenza saja uschia da far quint cun ina largia d'assicuranza, perquai che betg tut las persunas cun ina posiziun sociala main buna possian sa prestar in'assicuranza privata da responsabladad, ma giajan tuttina cun velo.

La regenza va d'accord cun la nova regulaziun da la cumpensaziun da la prevenziun planisada en cas da divorzi

Tenor il giudicament da la regenza grischuna è la nova regulaziun da la cumpensaziun da la prevenziun en cas da divorzi, sco ch'ella vegn proponida da la confederaziun, adequata e pratitgabla. Cun las adattaziuns vul la confederaziun cuntanscher en spezial ina meglra garanzia da pèrs maridads che sa laschan divorziar pir suenter l'entrada d'in cas da prevenziun.

Sco quai che la regenza menziunescha en sia resposta da consultaziun tar la revisiun previsa dal cudesch civil svizzer, portia il dretg vertent per part resultats nuncuntentaivels, en spezial areguard la cumpensaziun da la prevenziun u areguard la divergenza dal princip da la partiziun mez a mez. Il project portia clerezza en quest connex e dettia a las dretgiras ed a las partidas dapli spazi d'agir per chattar soluziuns adequatas.

La regenza pretenda ina realisaziun pratitgabla e moderada da la convenziun d'Aarhus

La regenza grischuna è sceptica envers ils plans da la confederaziun d'approvar e da midar la convenziun d'Aarhus e d'adattar correspundentamain la lescha davart la protecziun da l'ambient. Ella pretenda ina realisaziun pratitgabla e moderada.

Tenor la voluntad dal cussegl federal duai la Svizra sa participar a la convenziun dals 25 da zercladur 1998 davart l'access ad infurmaziuns, la participaziun dal public a las proceduras da decisiun e l'access a las dretgiras en chaussas d'ambient (convenziun d'Aarhus). Quai pretenda adattaziuns en la lescha davart la protecziun da l'ambient. Plinavant stuessan ils chantuns dar il dretg d'access ad infurmaziuns davart l'ambient.

Sco quai che la regenza scriva en sia resposta da consultaziun vegnan ils chantuns e las vischnancas obligads qua tras da prevair in'avertura correspundenta en il sectur da las infurmaziuns davart l'ambient. Uschia ston chantuns sco il Grischun, che n'han betg ina lescha generala davart la transparenza, quintar cun tscherts custs supplementars. Sch'ils chantuns duain vegnir obligads da daventar activs sin plaun legislativ, duain ins en mintga cas sa stentar da chattar soluziuns simplas, pratitgablas e raschunaivlas. Tenor l'opiniun da la regenza duai la confederaziun trair a niz sia libertad d'agir en il senn d'ina realisaziun moderada da la convenziun. En quest connex sto vegnir observà l'intent oriund da la convenziun d'Aarhus, senza valitar supplementarmain aspects secturials en cas da projects.

Da vischnancas e da regiuns

Seewis:

Las revisiuns parzialas da la constituziun communala da Seewis, concludidas a chaschun da las radunanzas communalas dals 17 da settember 2009 e dals 26 da favrer 2010, vegnan approvadas.

Val Müstair:

Il project da la vischnanca da Val Müstair per construir ils rempars da la Val da l'Archa Gronda vegn approvà e sustegnì cun ina contribuziun chantunala da 165'000 francs.

Arosa:

La revisiun parziala da la planisaziun locala da la vischnanca d'Arosa dals 29 da november 2009 vegn approvada.

Mastrils:

La revisiun parziala da la planisaziun locala da la vischnanca da Mastrils, concludida ils 20 da november 2009, vegn approvada.

Contribuziuns chantunalas a differentas instituziuns

Chasa da persunas attempadas e da tgira "da casa val lumnezia" a Vella:

Il project da construcziun per la nova chasa da persunas attempadas e da tgira "da casa val lumnezia" a Vella cun maximalmain 58 letgs da tgira subvenziunabels vegn approvà. Cun resalva da la garanzia da la finanziaziun restanta vegn garantida a l'instituziun responsabla ina contribuziun chantunala maximala da 7'000'000 francs.

Vitg da vacanzas da la Reka a Bravuogn:

Cun resalva da la finanziaziun totala reglada vegnan concedids a l'associaziun cassa svizra da viadi (Reka) in emprest dad 1'190'000 francs en il rom da la nova politica regiunala da la confederaziun sco er ina contribuziun chantunala da 200'324 francs per engrondir e per sanar il vitg da vacanzas da la Reka a Bravuogn.

Tgira da monuments:

Il chantun sa participescha cun totalmain 961'300 francs vi da differents projects da la tgira da monuments. Sustegnidas vegnan las lavurs da restauraziun da la baselgia evangelica ad Andeer, Clugén, la restauraziun totala da la Chesa Fontana e da la Chesa Gabriel a Bravuogn, la restauraziun externa e la reparaziun dal betun natiral da la baselgia catolica da la Sontga Crusch a Cuira, la restauraziun externa da l'anteriura stalla da chavals da la "Casa di Sotto" a Mesauc, la restauraziun totala e la renovaziun dal tetg da plattas da crap da la "Cà d'Santi" a Soazza, la renovaziun dal tetg da plattas da crap e da la fatschada da l'anteriur "Sporthotel" a Spleia sco er l'etappa da restauraziun 2010 da la claustra Son Jon a Müstair.

Projects da vias

La regenza ha approvà totalmain 11'332'000 francs per construir e per sanar ils suandants trajects da vias:

- via d'Avras: lavurs d'impressari, Am Bach – Juppa

- via da la Tumleastga: lavurs d'impressari en il vitg da Roten

- via dal Güglia: lavurs d'impressari, sviament da Silvaplauna

- via da la Lumnezia: lavurs d'impressari, Val Miedra – Vrin Mons

- via sursilvana: lavurs d'impressari, Schluein – Rueun

- via da Sursaissa: lavurs d'impressari, guaud da Flond

- via dal Meir: lavurs d'impressari, Solas – tunnel d'Alvaschagn

Gremi: regenza

Funtauna: rg chanzlia chantunala dal Grischun

25.03.2010